text: Dom om dobbeltdrab anket
  02 september 2011 kl. 15.47
  Sagen om dobbeltdrabet fra Møgeltønder er af anklagemyndigheden appelleret til landsretten.
  Andreas Linnet, 33 år, og Jonas Melchior Hansen, 26 år, blev ved byretten hver idømt 16 års fængsel for drabene på Elke Ibsen Mamsen og Hans Mamsen på deres ejendom i udkanten af Møgeltønder.
  Anklagemyndigheden mener, at dén straf er for  mild. Derfor har anklageren anket sagen til landsretten, hvor han vil kræve livsvarigt fængsel til de to dømte.
  Andreas Linnet erkendte sig skyldig, mens Jonas Melchior Hansen nægtede sig skyldig.
  